EkBass/fiwiki-20250220-pages-articles huggingface dataset:
To the 5 Boroughs

To the 5 Boroughs on Beastie Boysin kuudes studioalbumi, joka julkaistiin 14. kesäkuuta 2004 maailmanlaajuisesti ja vuorokauden päästä Yhdysvalloissa. Albumi debytoi sijalla #1 Billboard 200 -albumilistalla ja sitä myytiin 360 000 kappaletta ensimmäisellä viikollaan. ==Kappaleet== # "Ch-Check It Out" – 3:12 # "Right Right Now Now" – 2:46 # "3 the Hard Way" – 2:48 # "It Takes Time to Build" – 3:11 # "Rhyme the Rhyme Well" – 2:47 # "Triple Trouble" – 2:43 # "Hey Fuck You" – 2:21 # "Oh Word?" – 2:59 # "That's It That's All" – 2:28 # "All Lifestyles" – 2:33 # "Shazam!" – 2:26 # "An Open Letter to NYC" – 4:18 # "Crawlspace" – 2:53 # "The Brouhaha" – 2:13 # "We Got The" – 2:27 # "Now Get Busy" [Japanin bonusraita] - 2:25 (Australian 2-CD-versio) # An Open Letter to NYC # Rizzle Rizzle Nizzle Nizzle (Remix kappaleelle "Right Right Now Now") # MTL Reppin for the 514 (Remix kappaleelle "Right Right Now Now") # Sabotage (live) # Brr Stick Em ==Singlet== *"Ch-Check It Out", julkaistu toukokuussa 2004 *"Triple Trouble", julkaistu heinäkuussa 2004 *"Right Right Now Now" *"An Open Letter to NYC" ==Listasijoitukset== Albumi Vuosi Lista Sijoitus 2004 The Billboard 200 #1 2004 Internetin albumilista #1 2004 Kanadan albumilista #1 2004 Top Hip-Hop/R&B; Albums #1 2004 Britannian albumilista #1 Singlet Vuosi Single Lista Sijoitus 2004 "Ch-Check It Out" Billboard Hot 100 #68 2004 "Ch- Check It Out" Modern Rock Tracks #1 2004 "Ch-Check It Out" Kanadan singlelista #1 2004 "Triple Trouble" Modern Rock Tracks #11 2004 "Right Right Now Now" Modern Rock Tracks #25 2005 "An Open Letter to NYC" Britannian singlelista #38 == Arvostelut == * Desibeli.net: Beastie Boys: To The 5 Boroughs Viitattu 7.1.2023. * Soundi: Beastie Boys: To The 5 Boroughs Viitattu 7.1.2023. == Lähteet == Luokka:Vuoden 2004 albumit Luokka:Beastie Boysin albumit
Al Cervi

Alfred Nicholas ”Al” Cervi (12. helmikuuta 1917 – 9. marraskuuta 2009) oli yhdysvaltalainen koripalloilija ja koripallovalmentaja. Hän pelasi National Basketball Leaguessa ja 1940-luvun lopulta lähtien NBA:ssa. Cervi syntyi Buffalossa, New Yorkissa. Hän pelasi muun muassa Rochester Royals -joukkueessa ja toimi 1950-luvulla Syracuse Nationalsin (1949–1957) ja Philadelphia Warriorsin (1958–1959) päävalmentajana. Cervi sai vuonna 1985 paikan Basketball Hall of Famessa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1917 syntyneet Luokka:Vuonna 2009 kuolleet
Teukros

Teukros (, ) viittaan kreikkalaisessa mytologiassa kahteen hahmoon: * Teukros, Telamonin ja Salamiin poika, Aiaan velipuoli, joka osallistui Troijan sotaan. * Teukros, Troaksen ensimmäinen kuningas
Cody Linley

Cody Martin Linley (s. 20. marraskuuta 1989 Lewisville, Texas) on yhdysvaltalainen näyttelijä. Hänet tunnetaan esimerkiksi elokuvasta Huuhkajat ja roolistaan Jake Ryanina Disney Channelin sarjassa Hannah Montana. Hän esiintyi sarjassa kymmenessä jaksossa vuosien 2006–2010 aikana. Linley kasvoi Lewisvillessä, Texasissa. Hänen äitinsä on näyttelemisen opettaja Cathryn Sullivan. ==Ura== Linley aloitti näyttelijän uransa vuonna lapsena televisioelokuvassa Still Holding On: The Legend of Cadillac Jack. Sen jälkeen hän esiintyi pienissä rooleissa kolmessa vuonna 2000 julkaistussa elokuvassa: Koirani Skip, Siellä missä sydän on ja Miss Kovis. Vuonna 2003 hän sai merkittävän roolin independent-elokuvassa When Zachary Beaver Came to Town ja esiintyi myös elokuvassa Villi tusina. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset lapsinäyttelijät
Duraatio

Duraatiolla tarkoitetaan yleensä Macaulayn duraatiota eli rahaston tai suoran korkosijoituksen (esim. obligaatio) kassavirroilla painotettua takaisinmaksuaikaa. Duraatio ilmoitetaan vuosissa. Jos duraatio on alle 1,00, kyseessä on rahamarkkinarahasto. Käytännössä lyhyen koron rahastojen duraatio on kuitenkin lähellä kolmea kuukautta. Mitä pidempi aika lainan eräpäivään on, sitä suurempi on rahaston korkoriski, mikäli lainan korko on sovittu kiinteäksi. Korkoriski tarkoittaa, että korkosijoitusten markkina-arvot vaihtelevat korkotason mukana. Markkinakoron noustessa rahaston sijoitusten arvo laskee ja vastaavasti nousee korkojen laskiessa. Rahamarkkinarahastoon korkotason muutos näkyy käytännössä paranevana tuottona korkojen noustessa, sillä lainat uusiutuvat nopeasti korkeammalla korkotasolla. Korkotason noustessa velkakirjojen arvo putoaa, koska uusista lainoista saa parempaa korkoa. Tällöin vanhoista pienemmän kuponkikoron lainoista ei enää olla valmiita maksamaan niin paljon, joten lainan markkinahinnan on pudottava, jotta siitä saataisiin sama tuotto kuin uusista lainoista. ==Lähteet== *http://www.investori.com/cgi-bin/read.pl?a03/s031201.htm Luokka:Sijoittaminen Luokka:Korko
Connie Marrero

thumb|Connie Marrero Conrado Eugenio ”Connie” Marrero Ramos (25. huhtikuuta 1911 Sagua La Grande – 23. huhtikuuta 2014 Havanna) oli kuubalainen baseballpelaaja. Hän teki Major League Baseball -debyyttinsä verrattain myöhäisellä iällä, 21. huhtikuuta 1950. Hän pelasi vuoteen 1954 saakka Washington Senators -joukkueessa. Marrero oli tunnettu pelaaja kotimaassaan jo ennen MLB-uraansa. Peliuralta vetäydyttyään hän jatkoi lajin parissa valmentajana. Hän pysyi arvostettuna hahmona Kuubassa, ja hänen muotokuvansa on nähtävillä Estadio Latinoamericanossa Havannassa. Marrero oli eläessään viidenneksi iäkkäin entinen MLB-pelaaja ja toiseksi iäkkäin All Star -pelaaja vuonna 1910 syntyneen Lonny Freyn jälkeen. Hän kuoli Havannassa 23. huhtikuuta 2014, kaksi päivää ennen 103-vuotispäiväänsä. ==Lähteet== Luokka:Kuubalaiset baseballpelaajat Luokka:Baseballvalmentajat Luokka:Vuonna 1911 syntyneet Luokka:Vuonna 2014 kuolleet Luokka:Yli satavuotiaiksi eläneet kuubalaiset
100%

100% on suomalaisen laulaja Tumppi Varosen kolmas sooloalbumi. Se julkaistiin vuonna 2005. == Kappaleet == # Intro # Soinnut # Koko baletti # Tavallinen # Kadonnut # Yöaikaan # Tippaakaan # Tahdon # Paikka # Lennän # Sataman valot # Kortit # Aurinko ja kuu # Meidän 2:n vaan # Kehitys 70 # Outro == Arvostelut == * Pop-lehti: Pop-lehti: Levyarvio == Lähteet == Luokka:Vuoden 2005 albumit Luokka:Tumppi Varosen albumit
Lonny Frey

Linus Reinhard ”Lonny” Frey (23. elokuuta 1910 Saint Louis, Missouri, Yhdysvallat – 13. syyskuuta 2009 Coeur d’Alene, Idaho, Yhdysvallat) oli yhdysvaltalainen baseballpelaaja. Hän oli Major League Baseball -sarjassa kakkospesämiehenä 15 vuoden ajan: ensimmäisen ottelunsa hän pelasi 29. elokuuta 1933 ja viimeisen 28. syyskuuta 1948. Frey edustamia MLB-seuroja olivat Brooklyn Dodgers (1933–1936), Chicago Cubs (1937, 1947), Cincinnati Reds (1938–1943, 1946), New York Yankees (1947–1948) ja New York Giants (1948). 99-vuotiaana kuollut Frey oli vanhin elossa ollut All Star -pelaaja ja toiseksi vanhin elossa ollut MLB-pelaaja Tony Malinoskyn jälkeen. == Lähteet == Luokka:Yhdysvaltalaiset baseballpelaajat Luokka:Vuonna 1910 syntyneet Luokka:Vuonna 2009 kuolleet
Bobby Doerr

Robert Pershing ”Bobby” Doerr (7. huhtikuuta 1918 Los Angeles, Kalifornia – 13. marraskuuta 2017 Junction City, Oregon) oli yhdysvaltalainen baseballpelaaja. Hän oli kakkospesämies ja pelasi koko nelitoistavuotisen MLB- uransa Boston Red Soxille. Doerr osallistui yhdeksään All star -otteluun ja tuli vuonna 1986 kelpuutetuksi Baseball Hall of Fameen. Hän asui 1930-luvun lopulta saakka Oregonissa. Doerr jäi leskeksi vuonna 2003 – hänen vaimonsa Monica kuoli 65 avioliittovuoden jälkeen. Korkeasta iästään huolimatta entinen baseballtähti jatkoi elämäänsä itsenäisesti ja harrasti kalastusta. Hän esiintyi ajoittain julkisuudessa 2000-luvullakin. Doerr oli Baseball Hall of Famen iäkkäimpiä elossa olleita jäseniä. == Lähteet == == Aiheesta muualla == * Bobby Doerr National Baseball Hall of Fame and Museumin verkkosivustolla Luokka:Yhdysvaltalaiset baseballpelaajat Luokka:Vuonna 1918 syntyneet Luokka:Vuonna 2017 kuolleet
Monte Irvin

Montford Merrill ”Monte” Irvin (25. helmikuuta 1919 Haleburg, Alabama – 11. tammikuuta 2016 Houston, Texas) oli yhdysvaltalainen baseballpelaaja. Hän syntyi Alabamassa, mutta kasvoi Orangessa, New Jerseyssä. Irvinin ensimmäinen MLB-ottelu tapahtui 8. heinäkuuta 1949 ja viimeinen 30. syyskuuta 1956; hän oli jo aiemmin tullut tunnetuksi Negro League -pelaajana. Hänen joukkueitaan olivat Newark Eagles, New York Giants ja Chicago Cubs. Irvin kelpuutettiin Baseball Hall of Fameen vuonna 1973. == Lähteet == Luokka:Yhdysvaltalaiset baseballpelaajat Luokka:Vuonna 1919 syntyneet Luokka:Vuonna 2016 kuolleet
Roman Steinberg

Roman Steinberg (5. huhtikuuta 1900 Tallinna – 16. huhtikuuta 1928 Tallinna) oli virolainen kreikkalais-roomalaisen tyylin painija. Steinberg saavutti kreikkalais-roomalaisen painin keskisarjassa pronssia Pariisin 1924 olympialaisissa. Hänen edellään tulosluettelossa oli kaksi suomalaista, Edvard Westerlund ja Arthur Lindfors. Steinberg voitti Viron mestaruuden vuosina 1921–1923. Stenbergiä valmensi hänen huippuvuosinaan Viron maajoukkueen suomalainen valmentaja Robert Oksa. Steinberg kuoli tuberkuloosiin 28-vuotiaana huhtikuussa 1928Esbl.ee. == Lähteet == Luokka:Virolaiset kreikkalais-roomalaisen tyylin painijat Luokka:Virolaiset olympiamitalistit Luokka:Vuonna 1900 syntyneet Luokka:Vuonna 1928 kuolleet
Lee MacPhail

Leland Stanford ”Lee” MacPhail, Jr. (25. lokakuuta 1917 – 8. marraskuuta 2012) oli yhdysvaltalainen baseballmanageri. MacPhail, joka syntyi Nashvillessä, Tennesseessä, toimi American Leaguen puheenjohtajana vuosina 1973–1984. Hän oli sitä aiemmin ollut vuosina 1958–1965 Baltimore Oriolesin ja vuosina 1966–1973 New York Yankeesin päämanagerina. Vuonna 1998 MacPhail valittiin Baseball Hall of Fameen, johon hänen isänsä Larry MacPhail (k. 1975) oli kuulunut jo vuodesta 1978. Phil Rizzuton kuoltua 14. elokuuta 2007 MacPhailista tuli Hall of Famen iäkkäin elossa ollut jäsen. Myös hänen poikansa Andy on tullut tunnetuksi baseballin taustavoimana. == Lähteet == Luokka:Major League Baseball Luokka:Yhdysvaltalaiset urheiluvaikuttajat Luokka:Vuonna 1917 syntyneet Luokka:Vuonna 2012 kuolleet
Jaan Kikkas

Jaan Kikkas (5. kesäkuuta 1892 Valga – 9. maaliskuuta 1944 Tallinna) oli virolainen painonnostaja. Kikkas saavutti olympiapronssia painonnoston keskisarjassa (alle 75-kiloiset) Pariisissa 1924 yhteistuloksella 450 kiloa. Hänen tuloksensa viidessä eri nostomuodossa olivat 70 kiloa yhden käden tempauksessa, 87,5 kiloa yhden käden työnnössä, 80 kiloa kahden käden punnerruksessa, 85 kiloa kahden käden tempauksessa ja maailmanennätys 127,5 kiloa kahden käden työnnössä. Hopeaa kilpailussa sai Kikkasin maanmies Alfred Neuland, ja kyseessä on edelleenkin ainoa kerta, jolloin kesäolympialaisten henkilökohtaisen lajin mitalikolmikossa on ollut kaksi virolaista. Maailmanmestaruuskilpailuissa Tallinnassa 1922 Kikkas sijoittui neljänneksi. Viron mestaruuden hän voitti vuonna 1925. ==Lähteet== * Luokka:Virolaiset painonnostajat Luokka:Virolaiset olympiamitalistit Luokka:Vuonna 1892 syntyneet Luokka:Vuonna 1944 kuolleet
Julien Absalon

Julien Absalon (s. 16. elokuuta 1980 Remiremont) on ranskalainen maastopyöräilijä. Hän voitti olympiakultaa vuoden 2004 kesäolympialaisissa Ateenassa ja vuoden 2008 kesäolympialaisissa Pekingissä. Hän on voittanut maailmanmestaruuden 2004, 2005, 2006, 2007 ja 2014 sekä saanut MM-hopeaa 2009 ja MM-pronssia 2011. EM-kilpailuissa hän on saanut kultaa 2006 ja 2014 sekä hopeaa 2003, 2005, 2007 ja 2011. Absalon kilpailee sveitsiläisessä BMC- maastopyöräilytallissa ja hän on voittanut maailmancupin kokonaiskilpailun vuosina 2003, 2006, 2007, 2008, 2009 ja 2014. Lisäksi hän on voittanut useita maailmancupin osakilpailuja. == Lähteet == ==Aiheesta muualla== * BMC- joukkueen kotisivu Luokka:Ranskalaiset olympiavoittajat Luokka:Ranskalaiset maastopyöräilijät Luokka:Vuonna 1980 syntyneet Luokka:Elävät henkilöt
Moneybrother

Moneybrother, oikealta nimeltään Anders Wendin, on ruotsalainen muusikko. Wendin soitti aiemmin punk rock -yhtye Monsterissa, mutta sen hajottua hän ryhtyi sooloartistiksi nimellä Moneybrother. Jari Haapalaisen tuottama EP Thunder in My Heart ilmestyi helmikuussa 2002 ja debyyttialbumi Blood Panic toukokuussa 2003. Albumi sai hyvin positiivisia arvosteluja, ja Wendin voitti Grammis-palkinnon parhaasta rock-albumista. Hänen toinen albuminsa To Die Alone julkaistiin vuonna 2005. Joulukuussa 2006 Moneybrother julkaisi kolmannen pitkäsoittonsa Pengabrorsan. Nimi on ruotsia ja tarkoittaa rahaveljeä, kuten moneybrother englanniksi. Albumi sisälsi cover-versioita englanninkielisistä lauluista käännettynä ruotsiksi. Elokuussa 2007 julkaistiin hänen neljäs albuminsa Mount Pleasure. Wendinin taustalla soittaa konserteissa ja levyillä The Panthers -niminen yhtye. Moneybrotherin musiikkia voi kuvailla soul-painotteiseksi sekoitukseksi, joka sisältää vaikutteita rockista, punkista, reggaesta ja diskosta. ==Diskografia== ===Albumit=== * * * * * ===EP=== * ===Singlet=== * * * * * * * * * ==Aiheesta muualla== * Viralliset sivut * Luokka:Ruotsalaiset kitaristit Luokka:Ruotsalaiset laulajat
Uudenmaan liitto

Uudenmaan liitto () on maakunnan liitto, joka toimii Uudenmaan maakunnassa. Liittoon kuuluu 26 kuntaa, joiden alueella asuu noin 1,7 miljoonaa ihmistä. Ylintä päätösvaltaa liitossa käyttää 2–3 kertaa vuodessa kokoontuva maakuntavaltuusto, johon jäsenkunnat nimeävät 80 edustajaa asukasluvun mukaisessa suhteessa jäsenkuntien kunnanvaltuutetuista. Maakuntavaltuustoa useammin eli noin kerran kuukaudessa kokoontuu 15-henkinen maakuntahallitus. Maakuntahallitus ohjaa noin sata henkeä työllistävän Uudenmaan liiton työskentelyä. Maakuntavaltuuston puheenjohtajana on kaudella 2021–2025 on helsinkiläinen Pentti Arajärvi. Maakuntaliiton operatiivisena johtajana toimii maakuntajohtaja Tuija Telén. Maakuntaliiton historia juontaa juurensa vuoteen 1934, jolloin perustettiin Uudenmaan maakuntaliitto. Aluesuunnittelu käynnistyi seutukaavaliittojen perustamisen myötä. Nykyisen Uudenmaan maakunnan alueella toimineista seutukaavaliitoista aluesuunnittelun aloitti vuonna 1946 perustettu Helsingin ja sen ympäristön aluesuunnitelmaliitto. == Uusimaa-päivä == Uudenmaan liitto lanseerasi vuonna 2024 Uusimaa-päivän, jonka ideana on juhlistaa Uuttamaata ja tuoda yhteen paikallisia uusmaalaisia toimijoita ja asukkaita. Päivää juhlittiin ensimmäisen kerran 21. toukokuuta 2024. ==Lähteet== ==Aiheesta muualla== * Uudenmaan liiton sivusto (uudenmaanliitto.fi) * Uusimaa-ohjelman valmistelu on käynnissä (2022-2025) (uudenmaanliitto.fi) * Petteri Juuti (4.12.2014) Uudenmaan tuulipuistotoiveet kasautumassa Loviisan harteille (yle.fi) * Jarmo Huhtanen (6.11.2018) Oletko ihmetellyt, miksi Suomen tuulivoimalat sijaitsevat lännessä? ”Sanon niille, että rakentakaa muualle Suomeen”, kommentoi insinööri Pääesikunnasta, Jarmo Huhtanen (6.11.2018) Miksi kaavaan merkitään tuulivoimaloita, vaikka Pääesikunnan tiedetään torppaavan ne? Suomenlahdelle ei ole tulossa tuulivoimaa, myöntää kaavoittaja (hs.fi) * Jarkko Hakala (13.2.2013) Uudenmaan liitto narahti nimityksestä (tilaajille) (hs.fi) * Marja Salomaa (19.12.2019) Uudenmaan kunnat saamassa tahtonsa läpi sotessa: Maakuntaan viisi itsehallintoaluetta, Helsingistä tulossa oma alueensa (hs.fi) Luokka:Uudenmaan hallinto Luokka:Maakuntien liitot
Lakko (elokuva)

Lakko (Стачка, Statška) on Sergei Eisensteinin ohjaama neuvostoliittolainen mykkäelokuva, joka valmistui vuonna 1925. Elokuvan valmisteluissa Eisenstein keräsi tarkkoja tietoja vuoden 1912 lakon tapahtumista ja perehtyi sekä sen taustoihin että seurauksiin. Lisäksi hän suunnitteli etukäteen kuvauksia, jotta kuvausten alkaessa kaikki olisi mahdollisimman valmista. Eisenstein hylkäsi tyypillisen, henkilöhahmoihin keskittyvän kerronnan ja kuvasi sen sijaan suuria massoja. Tämä toistui hänen seuraavassa elokuvassaan Panssarilaiva Potemkinissa. Elokuvan arvioidaan kuuluvan eisensteinilaisen kerronnan merkittävimpiin. Elokuvassa ei ole yksittäisiä päähenkilöitä, vaan tarinaa kuljettaa ihmisjoukko. Vaikka Lakko kuuluu elokuvahistorian merkkiteoksiin, sitä vaivaa aatteelle tyypillinen jyrkkä vastakkainasettelu roistoihin ja uhreihin.Henri Waltter Rehnström, Lakko, Tv-maailma, 14–15/2012 sivu 41 Elokuva on esitetty Suomessa teatterissa 1971 ja televisiossa ensi kerran 1979. Vuonna 1979 kolmekymmentä suomalaista elokuva-arvostelijaa ja -asiantuntijaa laativat luettelon kaikkien aikojen sadasta merkittävimmästä elokuvasta, ja Lakko pääsi mukaan kahdeksalla äänelläAstala, Erkki: Ne sata tärkeintä, Projektio 2/1980 s. 7.. ==Juoni== Juoneltaan yksinkertaisen elokuvan tapahtumat alkavat tehtaalta, jonka työntekijät eivät ole tyytyväisiä työskentelyolosuhteisiin. Tehtaan johto ei huomioi työntekijöiden vaatimuksia vaan pikemminkin vaati heiltä kovempaa työpanosta. Tehtaan ilmapiiri kiristyy entisestään, ja eräs työntekijä tekee itsemurhan jouduttuaan aiheettomasti syytetyksi varkaudesta. Muiden työntekijöiden mitta täyttyy, ja väkivaltaa käyttäen he marssivat ulos tehtaalta. Suuren kaupunkilaisjoukon tukemana työntekijät eivät suostu palaamaan takaisin ennen kuin tehtaan johto suostuu heidän vaatimuksiinsa. ==Näyttelijät== ==Lähteet== *Mykkäelokuvasivusto ===Viitteet=== Luokka:Neuvostoliittolaiset mykkäelokuvat Luokka:Neuvostoliittolaiset mustavalkoelokuvat Luokka:Vuoden 1925 elokuvat Luokka:Yhteiskunnalliset elokuvat Luokka:Sergei Eisensteinin ohjaamat elokuvat Luokka:Propagandaelokuvat Luokka:Propaganda Neuvostoliitossa
Kuningas Ekan rautasänky

Kuningas Ekan rautasänky on Ankantekijät-sarjan seitsemäs osa. Tarinat ovat Tony Stroblin tekemiä. Kirja on julkaistu vuonna 2007. ==Tarinat== * esipuhe * Kuningas Ekan rautasänky, aiemmin julkaistu Aku Ankka-lehdissä 33-34/1968 * Valaan vatsassa, aiemmin julkaistu lyhennettynä Aku Ankassa 49/1968 * Laiva vailla miehistöä, ei aiemmin julkaistu Suomessa * Touhon siivellä, aiemmin julkaistu lyhennettynä Aku Ankassa 44/1967 * Visailevat visapäät, ei aiemmin julkaistu Suomessa * Korakarumin ruhtinas, aiemmin julkaistu lyhennettynä Aku Ankoissa 28-/1968 * Jalanjäljet lumessa, aiemmin julkaistu Aku Ankoissa 52/1961-2/1962 * Tilikirjan tarina, aiemmin julkaistu 45/1967 ja 18/1986 * Hengen ravintoa, aiemmin julkaistu Aku Ankoissa 36-38/1961 * Pitkästynyt pohatta, aiemmin julkaistu lyhennettynä Aku Ankassa 41/1965 * Jäätikön salaisuus, aiemmin julkaistu Aku Ankoissa 50-52/1961 Luokka:Ankantekijät
Denis Healey

Denis Winston Healey, paroni Healey CH, MBE, PC (30. elokuuta 1917 – 3. lokakuuta 2015http://www.bbc.com/news/uk-politics-34434378#%22) oli brittiläinen Työväenpuolueen poliitikko. Hän toimi Britannian puolustusministerinä vuosina 1964–1970 ja valtiovarainministerinä vuosina 1974–1979 sekä työväenpuolueen varapuheenjohtajana vuosina 1980–1983. Healey syntyi Kentissä Mottinghamissa, mutta hän oli viisivuotias, kun perhe muutti Yorkshiren Keighleyyn. Oxfordin yliopistossa opiskellessaan Healey liittyi Kommunistipuolueeseen mutta erosi siitä vastalauseena toisen maailmansodan aikana liittyi pian Työväenpuolueeseen. Opiskeluaikoinaan hän tutustui tulevaan pääministeriin Edward Heathiin. Healey oli toisen maailmansodan veteraani. Hän osallistui Bilderberg-kokouksiin. Hänet valittiin parlamenttiin ensimmäisen kerran vuonna 1952, ja hän oli parlamentin jäsen vuoteen 1992. Pyrkimyksistään huolimatta hän ei noussut työväenpuolueen puheenjohtajaksi. Puolustusministerinä Denis Healey pyysi 27. kesäkuuta 1966 julkisesti anteeksi Englannin parlamentilta, että hän oli kutsunut de Gaullea huonoksi liittolaiseksi ja huonoksi EEC-kumppaniksi, johon kukaan Euroopassa ei luota ainakaan siinä määrin, että valtuuttaisi hänet puhumaan Euroopan puolesta esimerkiksi Neuvostoliitossa. Healeyn omaelämäkerta The Time of My Life julkaistiin vuonna 1989. Jäädessään vuonna 1992 eläkkeelle hän sai elinikäisen päärinarvon. == Lähteet == * Denis Healey Spartacus === Viitteet === Luokka:Yhdistyneen kuningaskunnan työväenpuolueen poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan puolustusministerit Luokka:Yhdistyneen kuningaskunnan valtiovarainministerit Luokka:Vuonna 1917 syntyneet Luokka:Vuonna 2015 kuolleet
Neustadt in Sachsen

Neustadt in Sachsen on kaupunki Saksin osavaltiossa, itäisessä Saksassa. Se kuuluu Dresdenin hallintopiiriin ja Sächsische Schweizin piirikuntaan. Kaupunki sijaitsee lähellä Tšekin rajaa, noin 35 kilometriä itään Dresdenin keskustasta ja 23 kilometriä lounaiseen Bautzenista. Heinäkuun alussa vuonna 2015 kaupungin asukasluku oli 12 976. Sen pinta-ala on 83,05 neliökilometriä ja asukastiheys 173 as./km². Neustadt in Sachsenin nähtävyyksiin lukeutuu muun muassa vuoden 1700 tienoilla rakennettu raatihuone. Keskustan korkein rakennus on evankelisen, vuonna 1884 uusgoottilaiseen tyyliin rakennetun Jaakobinkirkon (St. Jacobi-Kirche) torni. Varhaisin maininta kirkosta on peräisin jo 1300-luvulta. == Lähteet == == Aiheesta muualla == * Neustadt in Sachsenin viralliset Internet-sivut Luokka:Saksan kaupungit Luokka:Saksin kunnat
Maverick (elokuva)

Maverick on vuonna 1994 ensi-iltansa saanut western/komediaelokuva. Elokuvan ohjasi Richard Donner ja pääosissa ovat Mel Gibson sekä Jodie Foster. Elokuva oli kaupallinen menestys, sillä se tuotti maailmanlaajuisesti noin 183 miljoonaa dollaria.https://www.boxofficemojo.com/title/tt0110478/ == Juoni == Pokeriammattilainen Bret Maverick (Mel Gibson) kuulee jokilaivalla pidettävästä pokerikilpailusta. Osallistumismaksu on 25 000 dollaria, mutta palkinto on jopa 500 000. Matkalla kohti laivaa hän kohtaa toisen pokeriammattilaisen, joka metsästää palkintorahoja; Annabelle Bransfordin (Jodie Foster). Myös entinen sheriffi Zane Cooper (James Garner) on matkalla pokerikilpailuun, mutta aivan eri syystä kun Maverick. == Rooleissa == == Lähteet == Luokka:Vuoden 1994 yhdysvaltalaiset elokuvat Luokka:Yhdysvaltalaiset lännenelokuvat Luokka:Yhdysvaltalaiset komediaelokuvat Luokka:Yhdysvaltalaiset seikkailuelokuvat Luokka:Uhkapelielokuvat Luokka:Richard Donnerin ohjaamat elokuvat Luokka:Warner Brosin elokuvat
Anna-Karin Kammerling

Anna-Karin Kammerling (s. 19. lokakuuta 1980 Malmö) on ruotsalainen uimari. Kammerling asuu ja harjoittelee Sundsvallissa. Kammerling on parantanut kahdesti 50 m perhosuinnin maailmanennätystä ja oli sen haltijana yhteensä viisi vuotta ajalla 2002-2007. Hän osallistui Ruotsin joukkueeseen vuoden 2000 kesäolympialaisissa Sydneyssä 4 × 100 m vapaauinnissa ja voitti olympiapronssia. Sprintteri Kammerling on menestynyt parhaiten lyhyiden ratojen kilpailussa. Syyskuussa 2008 Kammerlingin ilmoitettiin lopettavan uransa. == Lähteet == Kammerling, Anna-Karin Kammerling, Anna-Karin Kammerling, Anna-Karin Kammerling, Anna-Karin
Castrenin siirtolapuutarha

Castrenin perhepuutarhayhdistys oli Oulun ensimmäinen siirtolapuutarha. Se sijaitsi Raksilan ja Karjasillan välissä kaupunginojan molemmin puolin. Siirtolapuutarha perustettiin Oulun pormestarin Arthur Castrénin lahjoittamalle alueelle vuonna 1918. Castrénin puutarha oli poikkeus Suomen siirtolapuutarhojen joukossa, koska yhdistys omisti viljelypalstojensa maa- alueen, eikä sitä ollut vuokrattu kaupungilta. Alueen pinta-ala oli noin 6 hehtaaria ja palstoja mökkeineen alueelle sijoittui noin 90. Pian puutarhan perustamisen jälkeen Arthur Castrén muutti Helsinkiin, ja kun puutarhahankkeen alulle panija oli poissa, puutarha lähti kehittymään poispäin siirtolapuutarha-aatteesta. Castrén itse jatkoi toimintaa siirtolapuutarhojen puolesta osallistumalla Helsingissä Kumpulan siirtolapuutarhan perustamiseen. Castrenin perhepuutarha kuitenkin muuttui eräänlaiseksi pienistä puutaloista rakennetuksi puutarhakaupunginosaksi, kun viljelijät alkoivat asua mökeissään ympäri vuoden. Talviasuminenhan oli vastoin siirtolapuutarhojen sääntöjä ja periaatteita. Muutoksen syynä oli paitsi Castrénin muutto niin myös alueen sijainti lähellä kaupunkia ja nopeasti kasvavan kaupungin asuntopula. Castrenin perhepuutarhayhdistyksen palstat ja mökit saivat väistyä 1970-luvulle tultaessa Kainuuntien uuden linjauksen tieltä. Perhepuutarhayhdistys hankki uutta siirtolapuutarhaa varten alueen Juurusojan kaupunginosasta vuonna 1980. Uudella Artturilan perhepuutarha-alueella on 60 palstaa ja noin 30 mökkiä. == Lähteet == Luokka:Oulun entiset rakennukset ja rakennelmat Luokka:Raksila Luokka:Karjasilta Luokka:Siirtolapuutarhat
Bridget Riley

Bridget Louise Riley CH CBE (s. 24. huhtikuuta 1931 Lontoo) on brittiläinen taidemaalari, jonka tuotanto edustaa tyylillisesti optista taidetta. Rileyn opiskelupaikkoja olivat Cheltenham Ladies’ College, Goldsmiths’ College (Lontoon Yliopisto) ja Royal College of Art. Hänen opiskelutoveriensa joukkoon lukeutuivat Peter Blake ja Frank Auerbach. Riley on optisen taiteen edelläkävijöitä: hänen töitään oli esillä jo New Yorkin historiallisessa The Responsive Eye -näyttelyssä vuonna 1965. Muutamia hänen luonteenomaisimmista teoksistaan ovat Movement in Squares (1961), Cataract 3 (1967) ja Shadowplay (1990). Luokka:Englantilaiset taidemaalarit Luokka:Vuonna 1931 syntyneet Luokka:Elävät henkilöt
Sievin Jalkine

Sievin jalkine on turva- ja ammattijalkinevalmistaja. Yrityksen tuotantolaitokset sijaitsevat Sievissä ja Oulaisissa ja myyntikonttorit Sievissä, Ruotsissa, Saksassa, Tanskassa, Englannissa, Virossa ja Hollannissa. Yritys palkittiin vuonna 1996 työministeriön Hyvän työnantajan palkinnolla. Vuonna 1999 se sai Suomalaisen työn liiton myöntämän Kultainen avain -palkinnon. Suomen Kuvalehti valitsi sen vuoden 2008 parhaaksi yritykseksi. Yrityksen perusti 1951 taksiautoilija Lauri Jokinen. Sen toimintaa ovat jatkaneet hänen kolme poikaansa ja heidän lapsensa, joista Juha Jokinen on toimitusjohtaja. ==Lähteet== Luokka:Suomalaiset vaatetusalan yritykset Luokka:Suomalaiset teollisuusyritykset Luokka:Kenkämerkit
Frank Auerbach

Frank Helmut Auerbach (29. huhtikuuta 1931 Berliini – 11. marraskuuta 2024 Lontoo) oli brittiläinen taidemaalari. Hän käytti teostensa inspiraatioina usein ihmismalleja tai paikkoja Lontoon seuduilta, erityisesti Camden Townista, johon hänen työnsä oli painottunut. Auerbach syntyi Berliinissä. Koska hän oli juutalainen, hänet lähetettiin vuonna 1939 pakoon Englantiin, jossa hän on asunut siitä lähtien. Vanhemmat kuolivat keskitysleireillä. Auerbach sai Yhdistyneen kuningaskunnan kansalaisuuden ja opiskeli St Martin's School of Artissa sekä Royal College of Artissa. Hän loi alun perin uran näyttelijänä. Myöhemmin hänen vakituisia mallejaan olivat ystävä Stella West, puoliso Julia ja ammattimalli J. Y. M.http://www.mylearning.org/jpage.asp?jpageid=727&journeyid;=202 Auerbachin on kerrottu kieltäytyneen Brittiläisen imperiumin ritarikunnan jäsenyydestä.http://news.bbc.co.uk/2/hi/uk_news/3338583.stm == Lähteet == Luokka:Englantilaiset taidemaalarit Luokka:Vuonna 1931 syntyneet Luokka:Vuonna 2024 kuolleet
Teukros (Telamonin poika)

Teukros (, ) oli kreikkalaisessa mytologiassa Salamiin kuningas Telamonin ja hänen toisen vaimonsa Hesionen, Troijan kuningas Laomedonin tyttären, poika. Hän taisteli velipuolensa Aiaan rinnalla Troijan sodassa ja on myyttinen Salamiin kaupungin perustaja KyproksellaDiktys Kreetalainen, Troijan sodan kronikka 5.4 (engl. käännös). Teukros oli Troijan kuninkaan Priamoksen sisarenpoika ja siten Hektorin ja Pariin serkku; nämä kaikki olivat hänen vastapuolellaan Troijan sodassa. Troijan sodassa Teukros tunnettiin lähinnä suurenmoisena jousiampujana, joka ampui nuoliansa velipuolensa Aiaan suuren kilven suojista. Kun Hektor ajoi akhaijeja takaisin heidän aluksilleen, Teukros toi argoslaisille hieman menestystä tappamalla monia hyökkäävistä troijalaisista, mukaan lukien Hektorin vaunujen ajajan. Kuitenkin joka kerta, kun hän yritti osua Hektoriin, Apollon sai yrityksen epäonnistumaanHomeros, Ilias 8.261–334 (engl. käännös); ironisesti Apollon oli myöhemmin nimenomaan se, joka ohjasi Pariin nuolen Akhilleuksen kantapäähän. Raivoissaan Teukroksen menestyksestä Hektor poimi suuren kiven ja heitti sen Teukrosta kohti. Järkäle haavoittikin tätä niin, että tämän piti luopua taisteluista joksikin aikaa. Kun Zeus oli rikkonut Teukroksen jousen, tämä otti keihään aseekseen taisteluihinHomeros, Ilias 15.458–483 (engl. käännös). Jälleen hän kohtasi Hektorin, ja vältti vai vaivoin tämän keihään taistelussaHomeros, Ilias 13.169–205 (engl. käännös). Hänet mainitaan myös yhtenä niistä, jotka piiloutuivat Troijan puuhevosen sisään. Sen jälkeen kun Aias oli surmannut itsensä, heidän isänsä hylkäsi Teukroksen, koska tämä ei ollut pystynyt pelastamaan veljeäänDiktys Kreetalainen, Troijan sodan kronikka 5.2 (engl. käännös). Teukros siirtyi Kyprokselle, jonne hän perusti Salamiin kaupungin kotimaansa mukaan. == Lähteet == Luokka:Kreikkalainen mytologia
Yöapina

Yöapina eli kolmijuovayöapina eli durukuli (Aotus trivirgatus) on yksi yöapinoiden heimon lajeista. Sen ruumis on 25–40 cm häntä 35–38 cm pitkä, ja painoa sillä on 500–1000 g. == Levinneisyys == Yöapinaa tavataan Venezuelasta eteläänpäin Rio Negro- ja Amazonjoelle asti Brasiliaan, jossa se elää laaksojen ja vuoristojen metsissä. == Ravinto == Yöapinan monipuolinen ruokavalio sisältää hedelmiä, hyönteisiä, lintuja ja linnunmunia sekä pikkunisäkkäitä. == Lisääntyminen == Naaras saa vain yhden, harvoin kaksi poikasta; emo imettää poikasta, muuten uros tai vanhemmat sisarukset kantavat sitä selässään. == Lähteet == *Suuri Eläinkirja. WSOY 1998. ISBN 951-0-22848-6 === Viitteet === == Aiheesta muualla == *Laji.fi: Yöapina (durukuli) (Aotus trivirgatus) *iNaturalist: Yöapina (Aotus trivirgatus) *ITIS: Aotus trivirgatus *UniProt: Taxonomy - Aotus trivirgatus (Three-striped night monkey) *Global Biodiversity Information Facility (GBIF): Aotus trivirgatus *University of Michigan, Animal Diversity Web (ADW): Aotus trivirgatus, northern night monkey *Centre for Agriculture and Biosciences International (CABI): Aotus trivirgatus Luokka:Yöapinat
Mies tältä tähdeltä

Mies tältä tähdeltä on Jack Witikan ohjaama draamaelokuva vuodelta 1958. Tea Ista palkittiin elokuvasta naispääosa-Jussilla, Jack Witikka ohjauksesta ja Kalle Peronkoski kuvauksesta. Alko tuki elokuvaa, joka käsittelee alkoholismia. Elokuvassa on erikoista se, että näyttelijöitä ei maskeerattu. ==Juoni== Konttoristi Eero Koskinen (Kaarlo Halttunen) on riekkunut monta päivää ravintoloissa. Saavuttuaan työpaikalleen työnjohtaja antaa Koskiselle potkut. Muutenkin Eeron vapaa-aika on mennyt ryyppyporukoissa, eikä nuori vaimo Eeron mielestä ymmärrä häntä. Perhe-elämä alkaa kärsiä alkoholikierteen vuoksi ja miehen elämä muutenkin on alamäessä. Eero kärsii alkoholista yhä enemmän ja enemmän. Vaimo pysyy hyvin katkerana. Eeroa täytyisi auttaa, muuten luvassa ovat enää katuoja, parantola tai puuarkku. ==Näyttelijätietoa== Pienissä sivurooleissa ovat mukana Pia Hattara ja Heimo Lepistö. Halttusen tulkitseman Koskisen tytärtä esittävä Elina Halttunen on siviilissäkin Halttusen tytär, tosin ei Tea Istan vaan avioliitosta Hilkka Helinän kanssa. Tea Ista oli naimisissa ohjaaja Jack Witikan kanssa. ==Arviot== Aikalaisarvioissa elokuva sai suorastaan ylistäviä kommentteja: ”Vahvin kotimainen elokuva ainakin Kassilan Elokuun jälkeen, todellinen ongelmaelokuva alkoholistista ja hänen perheestään” (Bengt Pihström, Nya Pressen). Lehdistöarvio, viitattu 9.4.2014 Elokuvaa kiitettiin aikoinaan siitä, että elokuvassa ei juurikaan kukaan näyttelijä esiinny ”teatraalisesti”. Kaarlo Halttusen, Tea Istan ja Tauno Palon väkevät roolisuoritukset ovat mainioita ja kiitettäviä, erinomaisesti tyypiteltyjä. TV-Maailman kriitikko Henri Waltter Rehnström luonnehtii Juha Nevalaisen tarinaa karhean elämänmakuiseksi ja itse elokuvaa realistisen visuaaliseksi ennen 1960-luvun uutta aaltoa. ”Hienoimpia kotimaisia alkoholismin kuvauksia.”HWR: Mies tältä tähdeltä, Viikon tv- elokuvia, Tv-maailma, 14/2014 sivu 12. ==Näyttelijät== ==Lähteet== Luokka:Jussi-palkitut elokuvat Luokka:Suomalaiset mustavalkoelokuvat Luokka:Vuoden 1958 suomalaiset elokuvat Luokka:Suomalaiset draamaelokuvat Luokka:Jack Witikan ohjaamat elokuvat Luokka:Päihdeaiheiset elokuvat
Polttouhrit

Polttouhrit () on yhdysvaltalaisen kirjailija Gerald Greenin kirjoittama romaanimuotoinen kuvaus holokaustista yhden saksanjuutalaisen perheen näkökulmasta. Kirja ilmestyi vuonna 1978 ja siitä on tehty myös neliosainen televisiosarja. Tarina kertoo saksanjuutalaisesta Weissin perheestä johon kuuluvat isä Josef, äiti Berta sekä lapset Karl, Anna ja Rudi. Toisaalla seurataan natsiupseeri Erik Dorfia. ==Lähteet== Luokka:Holokausti Luokka:Yhdysvaltalaiset romaanit Luokka:Vuoden 1978 kirjat
Punk Plus

Punk+ on vuonna 1995 julkaistu punk-kokoelma albumi joka sisältää mm. suomalaisia, ruotsalaisia ja yhdysvaltalaisia punk-rock yhtyeitä. Kappaleet #Dog Eat Dog - No fronts #Bif Naked - Everything #Millencolin - The story of my life #No Use For Name - Soulmate #Against It All - Gone Forever #Ten Foot Pole - Broken Buble #Satanic Surfers - Head Under Water #Lagwagon- Rifle #Nofx - Don´t Call Me White #Shelter - Here We Go #Voodoo Glow Skulls - Closet Monster #Strung Out - Drag Me Down #Babylon Whores - Third eye #No Fun At All - Beat Em Down #Hybrid Children - We Can´t Act No More #59 Times The Pain - More Out Of Today #Freak-Ed - I´ve Got A Friend #Parasites - Die Trying #Time Flies - Space Aliens #Pennywise - Same Old Story ==Aiheesta muualla== * http://www.aanitearkisto.fi/firs2/nimike.php?Id=Punkplus Luokka:Vuoden 1995 kokoelma-albumit
Amerikanmetsäviklo

Amerikanmetsäviklo, aikaisemmalta nimeltään erakkoviklo (Tringa solitaria) on pohjoisamerikkalainen kahlaajalintu. Lajin nimesi Alexander Wilson vuonna 1813. == Koko ja ulkonäkö == Linnun pituus on 18–21 senttiä, siipien kärkiväli 55–59 senttiä ja paino keskimäärin 45–50 grammaa. Amerikanmetsäviklo on metsäviklon vastine Pohjois-Amerikassa. Se muistuttaa sekä liroa että metsävikloa, mutta yläperä ei ole valkoinen, ja koivet ovat lyhyemmät. Sukupuolet ovat samanvärisiä. == Levinneisyys ja elinympäristö == Amerikanmetsäviklo pesii Pohjois-Amerikan pohjoisosissa, Alaskan keski- ja eteläosissa sekä Kanadassa. Maailman populaation koko on noin 150 000 yksilöä ja lajin kanta on elinvoimainen. Laji on muuttolintu, joka talvehtii pääasiassa Etelä-Amerikan sisäosissa mutta myös Keski-Amerikassa ja Länsi- Intian saaristossa. Lajia ei ole tavattu Suomessa. Amerikanmetsäviklon elinympäristöä ovat pohjoisen havumetsäalueen vesistöjen pirstomat täysi- ikäiset metsät ja metsiköt. == Lisääntyminen == Amerikanmetsäviklo pesii puussa olevaan vanhaan linnunpesään kuten metsäviklokin, aina 13 metrin korkeuteen saakka. Pesäpuu on tavallisesti lähellä vesistöä tai suota. Munia on tavallisesti neljä. Haudonta-aika on 23–24 päivää. Ensimmäinen varmistettu pesälöytö tehtiin niinkin myöhään kuin vuonna 1903. == Ravinto == Amerikanmetsäviklo syö etupäässä mudassa eläviä selkärangattomia, joskus myös pieniä sammakoita. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. ISBN 0-19-857506-8 * Oiseaux === Viitteet === Luokka:Viklot
The Blue Ridge Rangers

__NOTOC__ The Blue Ridge Rangers on yhdysvaltalaisen laulaja-lauluntekijä John Fogertyn ensimmäinen sooloalbumi. Se julkaistiin vuonna 1973. Fogerty ei julkaissut albumia omalla nimellään, koska hän halusi hieman etäisyyttä nimestään ja vanhasta CCR-yhtyeestään. Tosin myöhemmin se julkaistiin John Fogerty -nimen alla, ja eri kannella. Levy koostuu kokonaan country- ja rock- covereista. Albumi debytoi Yhdysvalloissa Billboard 200 -listan sijalla 47. == Kappaleet == === A-puoli === # # # # # # === B-puoli === # # # # # # == Arvostelut == * AllMusic: AllMusic review == Lähteet == Luokka:Vuoden 1973 esikoisalbumit Luokka:John Fogertyn albumit
Datarock

Datarock on norjalainen yhtye. Ystävykset Fredrik Saroea, Ketil Mosnes ja Kevin O'Brien suunnittelivat yhtyettä festivaalien aikana Bergenissä 2000. Pian he pestasivat mukaan Tom Mælandin. O'Brien ja Mæland jättivät myöhemmin yhtyeen, mutta kaksikko Saroea ja Mosnes jatkoivat projektia. Datarock listasi pääasiallisiksi taiteellisiksi vaikuttajikseen Devon, Talking Headsin ja Happy Mondaysin. Yhtye julkaisi kolme EP-levyä ja heidän debyyttialbuminsa Datarock Datarock ilmestyi vuonna 2005 kymmenessä maassa yhtyeen oman levy-yhtiön Young Aspiring Professionalsin kautta. Albumi sai suosiollisia arvosteluja etenkin Isossa-Britanniassa, ja heidän singlensä ”Computer Camp Love” nousi Australiassa Triple J Hottest 100 -listalla sijalle 12. Heidän kappaleensa ”Fa-Fa-Fa” oli mukana Coca-Colan mainoksessa sekä NHL 08-, FIFA 08- ja NBA Live 08 -peleissä osana EA Trax -soundtrackia. Fredrik Saroea on levyttänyt myös joitain yksittäisiä soolokappaleita sekä dueton norjalaisen poptähden Annien kanssa. ==Kokoonpano== * Fredrik Saroea – laulu, kitara, rummut, koskettimet * Ketil Mosnes – basso, ohjelmointi, koskettimet, taustalaulu ===Entiset jäsenet=== * Tom Mæland – koskettimet (2000–2003) * Kevin O'Brien – laulu (2000) ==Diskografia== ===Albumit=== * * * * * ===EP:t=== * * * * * * ===Singlet=== * "I Know What Boys Like" (2003) * "I Used to Dance With My Daddy" (2006) * "Computer Camp Love" (2006) * "Fa-Fa-Fa" (2006) * "See What I Care" (2007) * "Give It Up" (2009) * "True Stories" (2009) * "Amarillion" (2009) * "The Pretender" (2009) * "Catcher in the Rye" (2010) * "In E" (2014) * "Ruffle Shuffle" (2017) * "Laugh in the Face of Darkness" (2018) * "Feathers & Wax" (2018) * "Digital Life" (2020) * "Tick Tock" (2020) * "Video Store" (2021) * "Double Vision" (2022) ==Aiheesta muualla== * Viralliset kotisivut * * Luokka:Norjalaiset rockyhtyeet Luokka:Norjalaiset punkyhtyeet Luokka:Norjalaiset elektronisen musiikin yhtyeet
John Fogerty (albumi)

__NOTOC__ John Fogerty on John Fogertyn toinen sooloalbumi, joka julkaistiin vuonna 1975 Isossa-Britanniassa Asylum Recordsin ja kansainvälisesti Fantasy Recordsin kautta. == Kappaleet == ;A-puoli # # # # # ;B-puoli # * # # # # == Arvostelut == * AllMusic: AllMusic review == Lähteet == Luokka:Vuoden 1975 albumit Luokka:John Fogertyn albumit
M/S Östrand

M/S Östrand () on ruotsalaisen Rederi AB Transatlanticin omistuksessa oleva ro-ro-rahtialus. Alus on rakennettu vuonna 1996 Astilleros Españolesin telakalla, Espanjassa. Aluksen jääluokitus on 1A eli alus pystyy useimmissa jääolosuhteissa kulkemaan yksin. Östrand on rekisteröity Ruotsin lipun alle ja sen kotisatama on Helsingborg. Östrandin sisaraluksia ovat M/S Obbola ja M/S Ortviken. == Käyttöhistoria == Vuonna 1996 vastavalmistunut Östrand luovutettiin Kirmar Shipping Ltd:n (B&N; Gorthons Lines) omistukseen. Alus rekisteröitiin Ruotsin lipun alle ja kotisatamaksi tuli Helsingborg. Vuonna 2001 alus meni Turun Korjaustelakalle Naantaliin, jossa sitä pidennettiin 14 metrillä. 13. joulukuuta 2004 laiva aikarahdattiin yhdeksi matkaksi suomalaisen RG Linen liikenteeseen, välille Vaasa–Uumaja. Maaliskuussa 2005 alus rekisteröitiin Rederi AB Transatlanticin omistukseen. == Lähteet == == Aiheesta muualla == *Fakta om Fartyg – M/S Östrand *Transatlantic: Östrand Östrand
Hoodoo (albumi)

__NOTC__ Hoodoo on amerikkalaisen laulaja-lauluntekijä John Fogertyn kolmas sooloalbumi. Se äänitettiin vuonna 1976, mutta sitä ei koskaan julkaistu virallisesti. == Kappaleet == # # # # # # # # # == Aiheesta muualla == * Hoodoo discogs.com -sivustolla Luokka:Vuoden 1976 albumit Luokka:John Fogertyn albumit Luokka:Julkaisemattomat albumit
Katri Ylander (albumi)

__NOTOC__ Katri Ylander on Katri Ylanderin esikoisalbumi, joka julkaistiin 14. kesäkuuta 2006. Albumilta julkaistiin neljä singleä, joista varsinkin Mansikkamäki kasvoi suureksi radiohitiksi. Albumi nousi Suomen virallisen listan sijalle 3, ja sitä on myyty tähän mennessä yli 30 000 kappaletta eli platinalevyn verran.http://www.sonymusic.fi/sitenews/view/-/nid/482/ngid/22 Katri Ylanderilta kokoelma - Maailman ihanimmat ilmestyy huomenna == Kappaleet == # # # # # # # # # # # # # ==Singlet== ;Onko vielä aikaa? Single julkaistiin toukokuun lopussa 2006 ja nousi radioiden soitetuimpien kappaleiden joukkoon. Kappaleeseen kuvattiin myös kesäinen musiikkivideo. ;Mansikkamäki Albumin toinen single julkaistiin elokuun puolivälissä ja kasvoi syksyn mittaan suureksi radiohitiksi. Kappaleen video kuvattiin Nuuksion kansallispuistossa. ;Vuorollaan Kolmas single on Stella-yhtyeen miesten tekemä Vuorollaan, joka alun perin tehtiin yhtyeen omalle levylle, muttei koskaan päätynyt julkaisuun saakka. Single julkaistiin marraskuussa 2006. ;Aamuaurinkoon Albumin neljäs single lähetettiin radioihin alkukeväästä 2007, mutta nousi radioiden soittolistoille vasta kesällä. Kappale oli Radio Novan kesän 2007 soitetuin kappale. Kappaleen sanoituksissa oleva Laura on Ylanderin hyvä ystävä. Sanoituksissa oli alun perin toinen nimi, mutta Ylanderin pyynnöstä se vaihdettiin Lauraan.Katrin haastattelu Radio Novassa ==Lähteet== Luokka:Vuoden 2006 esikoisalbumit Luokka:Katri Ylanderin albumit
Centerfield

Centerfield on amerikkalaisen laulaja-lauluntekijä John Fogertyn neljäs sooloalbumi. Se julkaistiin vuonna 1985, 9 vuotta edellisestä. Levy oli Fogertyn suosituin Creedence Clearwater Revival -yhtyeen jälkeisistä albumeista ja nousi Yhdysvaltain Billboard-listan ykköseksi. Se sisälsi hittisinglet "The Old Man Down the Road", "Rock and Roll Girls" ja nimikappale "Centerfield". Baseballissa center fielder tarkoittaa takakentän keskellä pelaavaa keskikopparia. ==Oikeuskiistat== Levyllä on kaksi John Fogertyn entisen levy-yhtiön Fantasy Recordsin omistajasta Saul Zaentzistä tehtyä herjauslaulua. Oikeusjutun pelossa Fogerty vaihtoi Zanz Can't Dance -laulun nimeksi Vanz Can't Dance, mutta Zaentz haastoi Fogertyn silti oikeuteen kunnianloukkauksesta. Tämän lisäksi Zaentz, Fogertyn CCR-laulujen oikeuksien omistaja, haastoi Fogertyn oikeuteen myös itsensä plagioimisesta kappaleessa The Old Man Down the Road. Fogerty voitti plagiointioikeudenkäynnin, mutta kunnianloukkaussyytteet sovittiin oikeudenkäynnin ulkopuolella. == Kappaleet == # "The Old Man Down the Road" – 3:34 # "Rock and Roll Girls" – 3:28 # "Big Train (From Memphis)" – 2:58 # "I Saw It on T.V." – 4:20 # "Mr. Greed" – 4:09 # "Searchlight" – 4:31 # "Centerfield" – 3:53 # "I Can't Help Myself" – 3:15 # "Vanz Kant Danz" – 5:32 ==Lähteet== Luokka:Vuoden 1985 albumit Luokka:John Fogertyn albumit
Sabra

Sabra (hepreaksi: צבר) on vertauskuvallinen nimitys, jota käytetään Israelissa syntyneestä juutalaisesta. Sabroja ovat siis kaikki ne Israelin juutalaiset, jotka eivät ole maahanmuuttajia (”olim”). Sabra on Meksikosta kotoisin olevan viikunaopuntia-kaktuksen hepreankielinen nimi. Vaikka tämä kaktus ei kuulukaan Israelin alkuperäisiin kasveihin, sen nopea leviäminen teki siitä tunnusmerkin alueelle. Alun perin nimitys sabra oli haukkumanimi, mutta 1930- ja 1940-lukujen taitteessa se vakiintui hellittelysanaksi. Kaktuksen hedelmä on päältä piikikäs, mutta sisältä makea ja mehukas, samoin sabroista sanotaan, että heidän kovan ja karskin ulkokuorensa alla on lempeä ja herkkä sielu. ==Lähteet== Luokka:Israelilainen kulttuuri
Eye of the Zombie

Eye of the Zombie on amerikkalaisen laulaja-lauluntekijä John Fogertyn viides sooloalbumi. Se julkaistiin vuonna 1986. Levy oli kaupallinen floppi, ja sitä on usein pidetty Fogertyn huonoimpana albumina. == Kappaleet == Kaikki kappaleet ovat John Fogertyn käsialaa. # "Goin' Back Home" # "Eye Of the Zombie" # "Headlines" # "Knockin' On Your Door" # "Change In the Weather" # "Violence Is Golden" # "Wasn't That A Woman" # "Soda Pop" # "Sail Away" Luokka:Vuoden 1986 albumit Luokka:John Fogertyn albumit
Dominique Pire

Isä Dominique Pire (oik. Georges Charles Clement Ghislain Pire, 10. helmikuuta 1910 Dinant, Belgia − 30. tammikuuta 1969 Leuven, Belgia) oli belgialainen dominikaanimunkki, jonka työskentely toisen maailmansodan jälkeisen pakolaisongelman auttamiseksi toi hänelle Nobelin rauhanpalkinnon vuonna 1958. ==Elämäkerta== Pire antoi dominikaani-luostarilupauksensa vuonna 1932, ja samalla hän otti uuden nimen Dominique Pire. Tämän jälkeen hän opiskeli teologiaa ja valtiotiedettä Leuvenin katolisessa yliopistossa, suoritti tohtorin tutkinnon Roomassa 1936 ja palasi belgialaisessa Huyn kaupungissa sijaitsevaan Sarten luostariin. Luostarista käsin hän aloitti sosiaalityön alueen vähäosaisten parissa. Toisen maailmansodan aikana Pire toimi kenttäpappina vastarintaliikkeessä ja osallistui liittoutuneiden alas pudonneiden lentäjien palauttamiseen pois saksalaisten käsistä. Tästä toiminnasta hänet palkittiin lukuisilla mitaleilla sodan jälkeen. Vuonna 1949 hän kiinnostui pakolaisongelmasta, joka oli sodan jälkeen Euroopan suuria kysymyksiä. Hän kirjoitti asiasta kirjan Du Rhin au Danube avec 60,000 D. P. ja perusti ”Kodittomien apu” -nimisen järjestön auttamaan pakolaisia ottamalla vastuulleen kummiperheitä. Vuoden 1950 jälkeen hän perusti Saksaan ja Itävaltaan ryhmän kyliä, joissa autettiin pakolaisia asettumaan paikoilleen. Hän kieltäytyi sekoittamasta sosiaalista vastuuta ja henkilökohtaista uskontoa, ja tämä aiheutti hänelle usein ongelmia. Vastaanotettuaan Nobelin rauhanpalkinnon vuonna 1956 hän jatkoi toimintaansa rauhan puolesta perustamalla Rauhan yliopiston, jonka tehtävänä oli opettaa tulevia maailman johtajia suurempaan yhteisymmärrykseen. Hän perusti myös Rauhan saaren (Île de paix), vapaaehtoisjärjestön, jonka tehtäväksi oli määritelty maaseutuväestön auttaminen kehityksen tielle. Hänen elinaikanaan tämä hanke lähti toimimaan sekä Intiassa että Bangladeshissä. ==Isä Dominique Piren perustamat järjestöt== * Service d'Entraide Familiale: järjestö työskentelee yhteiskunnan syrjäytyneiden perheiden ja yksittäisten henkilöiden yhteiskuntaan sopeuttamisen parissa. * Aide aux Personnes Déplacées: toimii Belgiaan saapuvien pakolaisten parissa ja kehitysmaiden lasten kummitoiminnassa. * Université de Paix: on erikoistunut konfliktien myönteisten ratkaisumallien hallintaan, niin perheissä, työpaikoilla kuin isommissakin yhteisöissä. * Iles de Paix: tukee pitkän aikavälin kehityshankkeita, ja niiden kohteena ovat Burkina Fason, Beninin, Malin, Guinea-Bissaun, Ecuadorin, Bolivian ja Perun maaseutujen asukkaat. == Lähteet == ==Aiheesta muualla== * Nobel-komitean informaatio Dominique Pirestä * Aide aux Personnes Déplacées -nettisivustot *Université de Paix -nettisivustot * Iles de Paix -nettisivustot Luokka:Nobelin rauhanpalkinnon saajat Luokka:Belgialaiset henkilöt Luokka:Dominikaanit Luokka:Vuonna 1910 syntyneet Luokka:Vuonna 1969 kuolleet
Blue Moon Swamp

Blue Moon Swamp on yhdysvaltalaisen laulaja-lauluntekijä John Fogertyn kuudes sooloalbumi. Se julkaistiin vuonna 1997. Helsingin Sanomien Harri Uusitorppa olisi toisaalta toivonut albumilta jotain iloista yllätystä mutta toisaalta iloitsi, että yhä vaikeammin hahmotettavassa maailmassa John Fogerty on ja pysyy: ”Hänen lauluissaan mikään ei ole muuttunut. Niissä kiskot kolkkaavat edelleen etelään ja leveäperäiset Buickit pohjoiseen. Ja siniharmaan suon silmästä katsoo keltainen kuu-uuu-uuu. Siis sitä aitoa Americanaa.” == Kappaleet == #Southern Streamline #Hot Rod Heart #Blueboy #A Hundred and Ten in the Shade #Rattlesnake Highway #Bring It Down to Jelly Roll #Walking in a Hurricane #Swamp River Days #Rambunctious Boy #Joy of My Life #Blue Moon Nights #Bad Bad Boy === Vuoden 2004 remasteroidun version bonuskappaleet === # * Just Pickin’ #Endless Sleep == Lähteet == == Aiheesta muualla == * Blue Moon Swamp discogs.com-sivustolla Luokka:Vuoden 1997 albumit Luokka:John Fogertyn albumit